Document ID: 31986D0520

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 21ης Οκτωβρίου 1986
για τη βελτίωση της αποτελεσματικότητας των διαρθρώσεων της γεωργίας στην Ιρλανδία, σύμφωνα με τον κανονισμό (ΕΟΚ) αριθ. 797/85 του Συμβουλίου
(Το κείμενο στην αγγλική γλώσσα είναι το μόνο αυθεντικό)
(86/520/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των διαρθρώσεων της γεωργίας (1), και ιδίως το άρθρο 25 παράγραφος 3,
Εκτιμώντας:
ότι η κυβέρνηση της Ιρλανδίας ανακοίνωσε, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, το πρόγραμμα για τη βελτίωση της γεωργίας, της 4ης Φεβρουαρίου 1986 καθώς και μία τροποποίηση σχετικά με το άρθρο 8 παράγραφος 1 του προγράμματος αυτού·
ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή πρέπει να αποφασίσει αν πληρούνται οι όροι της χρηματοδοτικής συμμετοχής της Κοινότητας, ανάλογα με το αν είναι σύμφωνο το πρόγραμμα που περιλαμβάνεται στον προαναφερόμενο κανονισμό και έχοντας υπόψη τους στόχους του καθώς και τον αναγκαίο σύνδεσμο μεταξύ των διαφόρων μέτρων·
ότι το αναφερόμενο πρόγραμμα ανταποκρίνεται στους στόχους και τους όρους του κανονισμού (ΕΟΚ) αριθ. 797/85, και ιδίως του τίτλου Ι·
ότι έχει ζητηθεί η γνώμη της Επιτροπής του ΕΓΤΠΕ (Ευρωπαϊκό Γεωργικό Ταμείο Προσανατολισμού και Εγγυήσεων) σχετικά με τα χρηματοδοτικά θέματα·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το πρόγραμμα για τη βελτίωση της γεωργίας της 4ης Φεβρουαρίου 1986, που ανακοίνωσε η κυβέρνηση της Ιρλανδίας σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, πληροί τους όρους για τη χρηματοδοτική συμμετοχή της Κοινότητας στην κοινή δράση που αναφέρεται στο άρθρο 1 του εν λόγω κανονισμού.
Άρθρο 2
Η παρούσα απόφαση απευθύνεται στην Ιρλανδία.
Βρυξέλλες, 21 Οκτωβρίου 1986.

Labels: 18
19